BEITIALARRANGOITIA LIZARRALDE (EH Bildu, 2013-02-21):
Mila esker.
Beno, lehendabiziko gauza. Arriola jauna, harrigarria egin zait nik egin dudan baieztapen bat bera ere ez duzula gezurtatu. Beraz, egia da egin diren txapuzak, gauzak presaka eta gaizki egin direla eta kapritxo bat bezala aritu zaretela. Itxuraz, egia da.
Hona ekarri duzuna izan da lehenengo aldiz proiektua aurkeztera etorriko bazina bezala, paperak aguantatzen duen diskurtso elegante horietako bat, alde onak, abantailak eta esaten dituenak, baina nik bi datu eman ditut, paperak edozer aguantatu arren gero errealitateak bat egiten ez duela esateko, eta da 2011ko abuztuan 20 milioi erabiltzaile aurrikusten zenean 2011ko azaroan 30 zirela. Bi hilabetetik behin...
...bat egiten ez duela esateko eta da 2011ko abuztuan 20 milioi erabiltzaile aurrikusten zenean, 2011ko azaroan 30 zirela. Bi hilabetetik behin 10 milioi handitzen baditugu kalkuloak, oso kalkulo tajuzkoak izango dira hasieratik baina azkar aldatzen direnerako.
Eta beste datu bat eman dizut Intxaurrondoko geltokiaren erabilpenarena. Eta hori ere oso datu praktikoa da, martxan dagoen datu bat da. Hain epe motzera egin diren kalkuloek hain azkar erratzen badute kalkuloa % 58an, ba paperean oso polit geratu daiteke baina ez da oso sinesgarria.
Nik ere badakit Kostaldeko Trena dagoela eta Topoa dagoela, hain justu hori esan nahi izan dut eta Maribel Vaquerok ere berriro esan dizu.
Kontua da Metroaren izendapenarekin nolabait ere nahastu nahi izan dela besteok ere Topoaren eta Kostaldeko Trena mejoratzearen aldekoak garenik. Ez, aldekoak gara baina batzuk Metroaren izendapenean jarri duzue diru eta interes gehiago eta horren inguruan gauzak nahasten benetan Gipuzkoak behar zuen horretan egiten. Hori da kontua hemen.
Eta kuriosoa egiten zait, zuk Riberaseko interkanbiadorea aipatzea eta baita ere Semper jaunak; zeren hain justu hain garrantzitsua da Riberaseko lokalizazioa, bertan autobus geltokia egin izan balitz edo proiektua han kokatzeko balego Donostian, primeran litzatekeela. Renfe, Euskotren, autobusa... Baina ez hori baino intermodalidadea gutxiago bilatzen duen toki batean kokatzen da.
Eta Semper-ek esan du gainera beti aldatzea ez da ona eta onerako denean. Ba, aldatu presizoki gai honetan zuek aldatu duzue jarrera. Beraz, beno ba bai argudio hori norberarentzat ere baliagarria da.
Hemen kontua bat da. Gu ez gara diru kontuengatik ari jarrera bat defenditzen. Garraio politika irizpide batzuen arabera, eredu kontua da. Efektibamente Semper jauna, eredu kontua da.
Iraunkorra izan behar du, errealidadeari erantzun behar dio, herritarren beharrei erantzun behar dio, Gipuzkoa osoari erantzun behar dio, ez Donostia metropolitanoari bakarrik eta desorekak galantak dira. Horri guztiari erantzun behar dio.
Eta gu ez gara denari ezetz esaten diotenak, baizik eta nola edo hala baietz eta alternatiba bakar bezala balitz aurkezten zaiguna hori da ezetz esaten duguna. Zeren Gipuzkoan Euskotrenek mejoratzeko moduak baditu, baina alternatiba bakarra ez du zertan pasanteak izan behar.
Badirudi modu bakarra dela, ez da modu bakarra, ia ezertan bizitzan ez dago alternatiba bakarra eta garraioan esango nuke are gutxiago.
Eta horrez aparte esan nahi nuke ere, esaten duzuela... Bilboko konparaketa egiten duzu. Nik hasieran esan dizut Semper jauna, egon liteke ados gauza batzuetan baina horrek ez du edozer gauza... Euskal Herria Bildu taldean gipuzkoar asko gaude. Gipuzkoan bizi gara, Gipuzkoan jaio izan gara, Gipuzkoan nahi dugu jarraitu eta Gipuzkoa ordezkatzen dugu hemen, baina horregatik ez du pasantea nahi. Nahi dugu Gipuzkoa herritarren beharretara moldatutako garraio sistema iraunkor, moderno eta aurrerakoi batekin.
Hori bai nahi dugu eta ez gara horregatik gutxiago gipuzkoar. Ez dut lehia hori zurekin egingo, ez da herrialdekeri kontua. Badugu garaia ere gauza askotan herri bezala pentsatzen hasteko eta ez herrialdekerietan aritzeko. Eta eska diezaiegun Sailari benetan Gipuzkoak behar dituen inbertsioak egin dezala eta horretan elkarrekin joan gaitezen, baina ez konparaketagatik besterik gabe.
Horrek ez du pasantea justifikatzen, horrek justifikatzen du Gipuzkoarentzako inbertsioak eskatzea, ez pasantea bere horretan. Badirudi bakarrik proiektuaren inguruan erreibindikatu daitezkeela hainbeste gauza eta ni ez nago horrekin ados.
Eta bukatzeko esan nahi nioke Arriola jaunari, guzti honetan arazo bat egon dela. Arriola jaunari ahaztu egin zitzaiola 2011ko Udalatik Donostian ez zegoela Odon Elorza alkatetzan, Juan Carlos Izagirre zegoela eta gauzak adostu egin behar zirela.
Ez afekzioak, ez proiektua bidali lehen esan dudan bezala, ezer ez zen garaiz eta ondo egin, eta Gipuzkoako Diputazioarekin ere inposatu nahi finantziatzea baina ez adostasuna.
Eta Gasco jaunari ahaztu egin zitzaion ez zela Donostiako zinegotzia, Garraio sailburuordea zela. Eta Garraio sailburuorde bezala, bai Gipuzkoaren eta baita gainerako bi herrialdeen garraio beharrak begiratu behar zituela eta nola edo hala, kosta ala kosta hausteskundeetan erabili nahian obrak martxan jarri nahi izan zenituzten hauteskunde aurretik, interes orokorra albora utzita eta nolabaiteko salmenta interesak aurretik jarriz.
Txapuza asko eginez, lehen hemen enumeratu dudan bezala eta orain hain erraza utziz. Zorionez guretzat hain erraza proiektu honetan atzera egiteko aukera.
Besterik ez. Eskerrik asko.